Salut | Corredoria d'assegurances Pujol\nAquesta assegurança està destinada a protegir la seguretat de vostè i la seva família, davant les eventualitats que poden derivar-se de l’ocurrència d’un accident.\nUna assegurança segmentada, personalitzada i amb dos tipus d’oferta: bàsica o completa. Depenent de les necessitats de cada client:\n– Accident de circulació\n– Accident aeri\nContacti amb nosaltres]\nTenim com a prioritat assegurar la vostra vida davant de qualsevol eventualitat.\nUna protecció necessària…\nAmb les cobertures tradicionals per Defunció, Invalidesa, i/o accident, ara podem afegir l’única cobertura que avançaria en vida el 50% del capital contractar per a afrontar una malaltia greu: càncer, infart de miocardi o cerebral, afecció crònica de les artèries coronàries que requereix cirurgia de bypass o insuficiència renal, transplantament d’òrgans vitals, Alzheimer o Parkinson.\nPensada per a…\nTothom amb una família al seu càrrec que vulgui tenir la tranquil·litat de disposar del suport econòmic necessari per a continuar els seus projectes.\nLes persones que estiguin pagant una hipoteca o tinguin qualsevol tipus de deute i vulguin assegurar-ne el pagament.\nQui vulgui estar tranquil pel fet de comptar amb un suport econòmic suficient per poder afrontar les limitacions que comporta patir una eventualitat greu.\nJuntament amb la seva assegurança de vida, posem a la seva disposició un seguit de garanties exclusives:\n– Orientació mèdica telefònica les 24 hores\n– Rehabilitació cardíaca\n– Consulta jurídica telefònica\nCom a mediadors professionals, disposem de la formació i l’experiència necessàries per a saber assessorar-lo d’una manera personalitzada.\n– Si encara no té contractada la seva assegurança de vida, estudiarem el seu cas i analitzarem les seves necessitats.\n– Si ja disposa d’una assegurança de vida, porteu-nos-la i en revisarem la pòlissa.\nNo sabem què ens pot passar a la nostra vida, per això l’assegurança de salut fa que tinguem una tranquil·litat per a nosaltres i per a la nostra família.\nL’assegurança de salut li garanteix la millor assistència mèdica privada, els millors hospitals i els millors professionals amb uns preus a l’abast de tothom.\nEls productes que li podem oferir van des de una pòlissa de lliure elecció (on vostè podrà visitar tots aquells metges que desitgi, i on la companyia reemborsarà el 80% de l’import de la visita) a una pòlissa de quadre metge (on la companyia li facilitarà un llistat amb tots els metges que pot visitar) o simplement podem oferir una pòlissa amb cobertura dental per a poder visitar els millors especialistes.\nAmb l’assegurança dental que oferim podràs assegurar i protegir la salut de la teva boca, com també accedir a un conjunt de serveis dentals a través d’un ampli quadre de professionals i especialistes en salut bucal.\nCobertures de l’assegurança dental\nOdontologia preventiva: educació bucodental, fluoritzacions, neteges de boca, segelladors…\nExploracions estomatològiques: teleradiografia lateral, ortopantomografia, radiografies oclusives i periapicals, etc.\nPeriodòncia: tractament integral de les genives\nOrtodòncia: estudi i tractament d’ortodòncia tant per a adults com per a nens\nPròtesis: reconstruccions simples i soldadura\nImplantologia oral: tractament integral, des de l’estudi fins a la cirurgia d’implants\nEstudis mèdics: estudis relacionats amb la salut dental\nAssegurança de decessos especialitzada per a resoldre totes les necessitats materials i per a ajudar en els aspectes emocionals de la família davant la defunció d’un ésser benvolgut.\nL’Assegurança de Decessos li oferix assistència garantida a tots els membres de la seva família en els casos més necessaris i urgents, amb només una cridada telefònica.\nAmb una àmplia gamma de serveis a la seva disposició, perquè la seva família pugui beneficiar-se de la millor assistència, sense deixar gens a l’atzar.\nAsseguri’s els ingressos i visqui tranquil.\nAssegurança de subsidi diari en cas de baixa laboral per malaltia o accident. Per aquelles persones que depenen únicament del seu treball, contreure una malaltia o patir un accident poden esdevenir situacions d’alt risc econòmic. Per això li oferim l’assegurança de Subsidi diari per malaltia i/o accident, que li garanteix els ingressos quan estigui incapacitat temporalment.\nPossibilitat de percebre el subsidi des del primer dia de baixa\nNomés cal presentar la baixa estesa pel seu propi metge\nCompatible i del tot complementari amb altres assegurances privades de la Seguretat Social\nAmb cobertura a tot el món\nLi oferim el millor servei de repatriació, sigui quina sigui la seva nacionalitat.\nEns ocuparem de que en cas de defunció pugui tornar a casa seva.\nPer què una assegurança de dependència?\nPensant en això, li volem oferir una solució asseguradora davant una possible situació de dependència, que li permetria mantenir la seva qualitat i dignitat de vida en situacions en què ningú voldria sentir-se desprotegit.\nQuè garanteix l’assegurança de dependència?\nNomés per a casos de dependència severa o gran dependència:\n– Una renda vitalícia mensual\n– La renda escollida és la referida a la Gran Dependència\n– La renda serà l’adequada a les necessitats i al cost del servei en cada moment\nOpcionalment podrà contractar un capital per a cobrir les primeres despeses en cas d’una situació de dependència. Aquest capital serà igual a 3 mensualitats de la renda escollida i s’actualitza anualment en la mateixa proporció.\nUna solució amb grans avantatges fiscals\nPermet deduir dels rendiments de treball i les activitats econòmiques, el 100% de l’aportació que es realitzi anualment.\nLa prestació de dependència, tant en el capital com en la renda obtinguda, tributarà com a rendiments de treball.


El Periódico planteja els reptes en seguretat d’una Catalunya independent | policia.cat\nEl Periódico planteja els reptes en seguretat d’una Catalunya independent\n+1 - 0 15 de setembre de 2015 by Redacció/2 comments\nSegons el Periódico la secessió unilateral deixaria durant uns anys Catalunya al marge dels organismes policials internacionals, i l’obligaria a crear uns serveis d’intel·ligència des de zero – La vulnerabilitat davant les amenaces del crim organitzat i el terrorisme augmentaria, apunten diferents experts consultats\nAntonio Baquero, planteja en un article avui a el Periódico les possibles dificultats i avantatges que s’afrontarien en matèria de Seguretat, en cas d’una independència de Catalunya, entrevistant diferents experts en la matèria.\nTerrorisme gihadista, narcotràfic, immigració clandestina, ciberdelinqüència, crim organitzat, blanqueig de capitals… Els reptes de seguretat que els estats europeus han d’afrontar actualment no només són molts. També cada vegada són més complexos. ¿Podria enfrontar-s’hi amb garanties una Catalunya independent? Els experts consultats per aquest diari consideren que, tot i disposar d’un cos policial modern i professional com són els Mossos d’Esquadra, el nou país estaria, almenys durant uns anys, en una situació d’extrema vulnerabilitat.\nLa principal causa d’aquesta debilitat seria que, almenys de sortida, el nou Estat quedaria orfe de les relacions exteriors que actualment mantenen les forces de seguretat espanyoles, presents en organismes policials internacionals com Interpol i Europol, i amb una fluida cooperació policial amb els serveis policials i d’intel·ligència del Marroc i França, entre altres.\n«En la lluita contra el terrorisme gihadista, la informació d’intel·ligència que s’obté a través de la cooperació internacional és bàsica. No estem parlant de terroristes que se cenyeixen a un territori concret, sinó de gent que viatja, que va i ve d’un país a un altre. Si des de fora no t’alerten d’aquests moviments, estàs venut», comenta Javier Jordán, expert en terrorisme i catedràtic a la Universitat de Granada.\nÒbviament, aquest aïllament no seria etern, ja que Catalunya acabaria entrant en els organismes policials internacionals i aniria teixint relacions. El principal risc estaria en aquest interval, més o menys llarg. A més a més, el nou país s’enfrontaria a un altre obstacle important: al principi no disposaria de serveis d’intel·ligència, que haurien de ser creats des de zero. I tot això en el territori de l’Estat on s’han desarticulat en els últims anys més cèl·lules gihadistes.\nFernando Reinares, investigador principal de terrorisme internacional al Real Instituto Elcano, considera que «en matèria de radicalització i terrorisme s’agreujarien els riscos i les amenaces a causa de l’extraordinari debilitament de les capacitats antiterroristes en l’àmbit català derivades de la seva exclusió de la Unió Europea i, per tant, de participar en els mecanismes i institucions de cooperació policial, judicial i d’intel·ligència, entre altres, desenvolupats en el marc comunitari». «Catalunya seria un escenari molt menys protegit i decididament més vulnerable. Hi ha pocs dubtes en aquest sentit», segons sentencia Reinares.\nCessió de dades policials\nPer a l’experta en seguretat pública Gemma Galdon, la dimensió d’aquests riscos dependrà molt de «com es facin les coses». «Per exemple, si la Policia Nacional no cedeix les bases de dades biomètriques, els set milions de catalans haurem de passar per les comissaries a fer-nos un nou DNI. Si les cedeix, aquest contratemps no es produirà».\n«Si es fan les coses de forma amigable, la transició serà molt més fàcil. Si no és així, s’haurà de començar de zero a crear un nou espai policial», comenta Galdon, que destaca que la situació geogràfica de Catalunya, en ple Mediterrani, «comporta riscos, encara que són uns riscos que existeixen amb Estat propi i sense».\nA més a més, si la independència suposés la retirada de la presència de la Guàrdia Civil i el Cos Nacional de Policia, el Govern estaria obligat a augmentar la plantilla dels Mossos d’Esquadra. «Per començar, perquè haurien d’assumir tasques, tals com el control de les fronteres a les duanes, que fins ara no han desenvolupat», comenta Galdón.\nLa factura de les retallades\nPer al diputat d’Iniciativa per Catalunya (ICV) Jaume Bosch, possiblement el polític català amb més coneixements en matèria de seguretat i que ha sigut durant 12 anys portaveu en la comissió d’Interior del Parlament, part del problema que es trobaria una Catalunya independent obeeix a les polítiques de retallades aplicades durant els mandats d’Artur Mas.\n«En cas d’una Catalunya independent, els Mossos d’Esquadra haurien d’assumir les diverses tasques que actualment porten a terme el Cos Nacional de Policia i la Guàrdia Civil. I a causa d’unes retallades que han impedit fer noves promocions des de fa quatre anys, els Mossos estan actualment sota mínims, fins i tot sense haver d’assumir aquestes tasques», explica el diputat ecosocialista.«En conseqüència, el cos hauria de treure noves promocions a marxes forçades. I ja hem vist que, a vegades, quan has de treure molts nous policies s’acaba abaixant el llistó de l’exigència», afegeix.\nPerò no tot serien inconvenients en el nou escenari. Segons l’opinió de Bosch, «amb la independència els Mossos d’Esquadra podrien estar representats en les institucions internacionals com Interpol, cosa que fins ara l’Estat espanyol impedeix». «A més a més, ens estalviaríem els problemes de competències entre cossos que actualment vivim», diu.\n15 de setembre de 2015 at 6:22 pm Reply\nEn cas que la premissa de quedar fora de la UE fos certa (difícil de creure si no existeixen vies legals d’expulsió ni motius econòmics i encara menys fiscals…),\n– No és cert que la resta d’estats mantindrien aïllada Catalunya, perquè no tenen cap interès en crear un forat de seguretat avui innexistent.\n– No és cert que quedarem fora de la Interpol o d’Eurojust.\n– La pertinença completa a l’Europol podria ser immediata (si la UE efectivament manté Cat com a estat membre), o podria trigar un temps, però no és cert que quedarem fora: Tindrem enllaços al quarter general de l’Haia. A més: les nostres dades són necessàries pels anàlisis continentals, no les voldran perdre pas.\n– No és cert que es parteixi de 0 en intel·ligència i/o contraterrorisme. Tot i que és obvi que caldrà fer créixer les unitats actuals.\n– El DNI no és un problema.\n– Sí que és cert que caldran noves i grans promocions, amb el que això comporta.\n15 de setembre de 2015 at 11:13 pm Reply\nCatalunya té gran camí fet en matèria de seguretat, per la qual cosa no tindria grans problemes per assumir-ne la seguretat integral en cas d’independència. Tenim coberta la seguretat ciutadana (Mossos + PPLL), la seguretat privada (la Generalitat ja en té les competències amb la UCSP), la seguretat informàtica (CESICAT i UCDI Mossos), i els serveis d’intel·ligència (Informació Mossos). Només caldria treballar les fronteres (unitat similar a BRIMO o ARRO), els guardacostes (una unitat nova de CME), i la seguretat de l’espai aeri (això sí que serà complicat, a no ser que es posi en marxa una força aèria o cedim un aeroport a la OTAN).\nLa veritat és que és bastant patètica la resposta dels sindicats de policia envers les aspiracions d’una gran part de la ciutadania catalana. Cap sindicat ha donat un duro, no per la independència, sino per el simple dret a decidir. Sembla mentida que un mosso pugui voler seguir sent un policia de segona, autonòmica, on els “germans grans” CNP i GC s’esncarreguen de les coses importants. Perquè volem armilles, si els nostres sindicats de policia no consideren oportú assistir a les conferències sobre yihadisme, o entrar a INTERPOL/EUROPOL?\nEls Mossos tenien la oportunitat de ser un cos policial nou, català i democràtic, i veig que estem agafant el mateix estil, corporativista i ranci, dels cossos policials tradicionals.\nEm pregunto, els Mossos continuen sent la policia “DE” Catalunya, o la policia “A” Catalunya?


La Locomotora Negra 50 Anys + Josep Mª Farràs & Big Mama | JazzTerrassa\ndiumenge, 6 juny, 2021 - 19:00\nTeatre Principal de Terrassa (Plaça Maragall, 2)\nEntrades a la venda a Entrapolis - Preu únic 30 €\nEl 31 de gener de 1971 Ricard Gili a la trompeta, Carles Gili a la bateria, Tòfol (Cristòfol Trepat) al piano, Tomàs González al saxo i el terrassenc Miquel Soler al contrabaix, es presentaven per primera vegada en formació de quintet a l'antiga Cova del Drac del carrer de Tuset de Barcelona. Mig segle més tard d'aquell debut, i convertits en una poderosa big band de 17 músics, s'acomiaden dels escenaris amb una sèrie de concerts i un darrer àlbum amb temes inèdits i col•laboracions diverses.\nSón pocs els que coneixen l’origen del nom de l'orquestra. Joaquim Gili, pare de l'actual maquinista principal i arquitecte de renom era un gran aficionat al jazz i a partir de 1963 organitzava audicions de discos al seu pis de Barcelona, un diumenge al mes. Les va batejar amb el nom de “audicions de la locomotora negra”, com una manera d’ajuntar les seves dues aficions, els trens i el jazz.\nEl rastre de la llarga fumera que ha anat deixant La Locomotora Negra en el transcurs dels seus cinquanta anys de vida artística l'ha convertit en la big band degana del jazz clàssic de casa nostra. Prenent com a model les orquestres negres més famoses de l’era del swing, com les de Fletcher Henderson, DukeEllington, Lionel Hampton o CountBasie, el trajecte de la veterana formació sempre s’ha dirigit al jazz negre en les seves vessants més populars.\nLa trajectòria de La Locomotora Negra està molt lligada amb la ciutat de Terrassa, on precisament hi van fer el seu segon concert, el 6 de març de 1971 als Amics de les Arts i Joventuts Musicals, un mes després de la seva estrena a Barcelona. Des d’aleshores, la veterana formació ha celebrat 81 concerts a Terrassa en 9 escenaris diferents. Com a curiositat, durant els darrers 24 anys han actuat a la ciutat ininterrompudament, ja sigui durant la Temporada Estable a la Nova Jazz Cava com al Festival de Jazz. En memorables i tradicionals s’havien convertit els concerts matinals del Pícnic Jazz on la cèlebre big band va obrir el programa de tots els Pícnic Jazz durant 21 anys consecutius, de 1999 a 2019!\nA La Locomotora Negra hi ha trompetistes, trombonistes, saxofonistes, guitarristes i pianistes que són també tècnics logístics, enginyers, arquitectes, dissenyadors gràfics, mestres, biòlegs, publicistes, advocats, informàtics, investigadors i catedràtics de ciències socials. Han fet lluir la seva condició de banda amateur per principis amb l'únic objectiu de tocar, gaudir i divulgar el jazz tal com el van aprendre dels músics negres nord-americans.\nBaixen dels vagons amb la satisfacció d’haver sumat milers de passatgers i companys de viatge amb enregistraments discogràfics des de 1982 (amb fites comara Hey, Mr. Landlord (PDI, 1983), gravat l’any 1983 amb el trombonista i cantant d’Alabama Gene Connors), apassionats homenatges a referents com Duke Ellington i Louis Armstrong o projectes tan ambiciosos com la cantata He mirat aquesta terra (Swing 1971, 2009), amb textos de Salvador Espriu i música original de La Locomotora Negra.\nCoincidint amb aquesta última gira, la formació ha publicat un àlbum heterogeni-La Locomotora Negra 50 anys, 1971-2021 (Audiovisuals de Sarrià, 2021)- estructurat a partir de material inèdit que havia quedat a la reserva però amb un alt valor musical, documental i històric que retrata la profunda afició pel jazz.\nTres Premi Jazz Terrasman\nNo és habitual gaudir de tres Premi Jazzterrasman en un mateix escenari. Josep Mª Farràs (2005), Ricard Gili (2008) i Big Mama (2015) compten amb la distinció que concedeix el Festival en reconeixement a la seva trajectòria musical i la vinculació amb el Club de Jazz egarenc. El genuí trompetista terrassenc i la gran dama del blues català seran els convidats estel·lars d'un concert que es preveu memorable.


Què voldran prendre els senyors? | eljuliet\nQuè voldran prendre els senyors?\nFa poc, vaig poder llegir una comparativa entre les dades d’atur juvenil en alguns països europeus. Així, mentre que a Alemanya o a Àustria es trobaven molt per davall del 10%, a Grècia i a Espanya superaven amb escreix el 50%. No, ja sabem que això no és cap novetat, que tots nosaltres som ben conscients que l’atur és el principal problema a què ens enfrontem, més si pensem en la gent jove, més si assumim que les úniques mesures que s’estan adoptant van en la línia de precaritzar el treball i facilitar els comiats.\nAlumnes valencians competint per obtindre la millor nota en el màster\nA excepció, és clar, que sigues un jove de les NNGG del PP. Aleshores, ni problemes per a trobar faena; ni temors perquè siga precària. Compromís ha destapat, a través del diputat Fran Ferri, una trama d’enxufisme que vinculava els jóvens del PP i les col·locacions en l’IVAJ, fins al punt que la mitat de les contractacions (ep!, amb jornals de categoria!) eren per a militants del planter del PP. El grau mafiós que ha assolit el partit que ens governa és tan alt que, moltes voltes, aconsegueix insensibilitzar-nos davant de la indecència. Però, en este cas, creuar estes dos realitats (l’atur juvenil desbocat i l’enxufisme) ens mostra un escenari tan greu, tan indecorós, tan esperpèntic, que no resulta fàcil que ens mantinguem indiferents.\nFer una ullada al nostre voltant fa que puguem posar cara i ulls a les fredes dades. Bons amics meus, pròxims generalment a la trentena, no han tingut més remei que pegar a fugir a la recerca d’un present mig digne. És això que alguns pocavergonyes, amb cara de formigó i cinisme a manta, anomenen l’esperit aventurer dels jóvens o una mostra de la mobilitat juvenil. És això que, en canvi, algunes famílies pateixen i veuen com una manera indesitjada de separar-se dels seus fills, dels seus germans, dels seus néts. Els qui se’n van, com sol ocórrer en qualsevol situació en què un territori propicia l’emigració, solen ser els més preparats: els qui tenen una carrera (o dos) i algun màster davall del braç; els qui han despuntat en els seus àmbits acadèmics; els qui són capaços de parlar tres o quatre idiomes sense problemes. Alguns, molt poquets, no ens enganyem, reïxen allà on van i creixen en el seu terreny professional; però altres, la majoria, fan el que poden: serveixen cafés, cuiden xiquets o netegen cases. A este tristíssim punt hem arribat.\nEl contrast és feridor. Mentre alguns s’han de reinventar a l’estranger, lluny de família i amics, uns altres es dediquen a lluir roba de marca pija, fer-se fotos amb el jersei nugat al coll, trollejar en les xarxes socials i fer la reverència als seus líders. La mediocritat i l’obediència, com quasi sempre, estan ben remunerades. I més en estos temps en què tanta gent, abocada a una vida sense horitzons, ha perdut la por a escridassar polítics incapaços i presumptes corruptes, com bé pot testimoniar Alberto Fabra allà on vaja.\nNo, no és fàcil capgirar el panorama desolador que ha provocat esta crisi. Però vetar la contractació pública, precaritzar el poc treball existent, apujar les taxes universitàries, no invertir gens en educació, investigació i desenvolupament, i, en definitiva, incentivar que els jóvens se’n vagen, no és la recepta adequada.\nAixò només ens porta a anar fent evolucionar els acudits clàssics. Com aquell que diu que van un anglés, un alemany i un valencià, i el valencià els diu: “Què voldran prendre els senyors?” Sí, no l’entendran, però no hi haurà cap problema. Perquè el valencià també sabrà dir-los What would you like to have? O, també, si cal, Was möchten Sie haben? I segur que ho farà amb una pronunciació la mar de ben polida.\nThis entry was posted on 8 Mai 2014 by eljuliet in Economia.


L’Ajuntament de Barcelona llança una campanya perquè la ciutadania inverteixi en la instal·lació fotovoltaica d’un equipament públic | Energia Barcelona | Ajuntament de Barcelona\n25 Març, 2019 - 15:10\nEnergia. El Centre Cívic Convent de Sant Agustí serà el primer edifici municipal en el que s’oferirà a la ciutadania la possibilitat d’invertir en energia solar de proximitat. El sistema de préstec col·lectiu permet recuperar els diners aportats.\nEl Centre Cívic Convent de Sant Agustí serà el primer edifici municipal en el que s’oferirà a la ciutadania la possibilitat d’invertir en energia solar de proximitat. El sistema de préstec col·lectiu permet recuperar els diners aportats.\nL’Ajuntament de Barcelona, a través de l’empresa pública Tersa, ha iniciat avui una campanya de finançament socialitzat (crowdlending) per finançar la construcció d’una instal·lació fotovoltaica al Centre Cívic Convent Sant Agustí, un equipament emblemàtic de la ciutat de Barcelona.\nLa campanya, la primera d’aquestes característiques que s’impulsa des del consistori barcelonès, utilitza la plataforma d’Ecrowd!, especialitzada en aquest tipus de finançament. Des d’avui fins al 22 de juny, la ciutadania interessada podrà fer la seva aportació.\nL’objectiu del crowdlending és recaptar 105.000 € a fi de finançar la construcció d’una instal·lació fotovoltaica, que se situaria al terrat del Centre Cívic Convent Sant Agustí. La instal·lació fotovoltaica plantejada té una potència de 32kWp, i generarà anualment un total de 38.880kWh d’electricitat (l’equivalent al consum elèctric de 17 llars) que es destinaran a l’autoconsum del propi edifici del Centre Cívic Convent Sant Agustí. En total, s’estima que aquesta instal·lació generarà un estalvi anual d’emissions de gasos d’efecte hivernacle de 14.700 kg de CO2eq.\nLa fórmula triada, el crowdlending, permet a la ciutadania fer un préstec i anar-lo recuperant progressivament i amb interessos. Així, el crowdlending (crowd=molta gent, lending=deixar diners) és una innovadora fórmula de préstec col·lectiu en què, a diferencia del que ocorre amb el crowdfunding, sí que es produeix un retorn dels diners aportats.\nEn aquest cas, als ciutadans que inverteixin diners en el finançament de la coberta solar del Centre Cívic Convent Sant Agustí se’ls retornarà la quantitat aportada a un interès nominal del 0,95% anual (respecte el capital no retornat) i en quotes semestrals de capital i interessos que aniran rebent durant un total de cinc anys. El préstec mínim que es pot fer per participar en la campanya és de 50 € i el préstec màxim, de 3.000 €.\nLa plataforma de crowdlending que permet contribuir en aquesta actuació romandrà operativa durant 90 dies (del 25 de març fins al 22 de juny).\n“Comparteix el sol”\nSota el lema “Comparteix el sol”, la campanya de comunicació que arrenca avui vol engrescar la ciutadania a tenir un rol actiu en la construcció d’un nou model energètic més sostenible a la ciutat. Dins d’aquest nou model energètic, el sol hi juga un paper clau: és la principal font d’energia de la Terra i Barcelona en disposa de moltes hores durant tot l’any.\nAquesta campanya de finançament socialitzat (crowdlending) s’emmarca dintre del Programa d’Impuls a la generació solar de Barcelona, que té com a objectiu augmentar i potenciar el nombre d’instal·lacions renovables a la ciutat, en espais i cobertes tant públics com privats, implicant-hi no només l’Administració local, sinó també particulars, empreses privades i altres col·lectius per, entre tots, fer-ho possible.


General de l'Exèrcit (Estats Units) - Viquipèdia, l'enciclopèdia lliure\nGeneral de l'Exèrcit (anglès: General of the Army) és un general amb rang de 5 estrelles, i és el màxim "rang possible" a l'Exèrcit dels Estats Units. Se situa immediatament al damunt del rang de General, i és equivalent als rangs d'Almirall de la Flota i a General de la Força Aèria. Sovint referit amb el terme de "general de 5 estrelles", el rang General de l'Exèrcit està reservat exclusivament per a temps de guerra. Reb el codi OTAN OF-10.\nInsígnia de General de l'Exèrcit\n1 Època post-Guerra Civil Americana\n2 Època de la Segona Guerra Mundial\n4 General dels Exèrcits dels Estats Units\nÈpoca post-Guerra Civil AmericanaModifica\nInsígnia d'espatlla de General de l'Exèrcit, 1866-1872 (Grant i Sherman).\nEl 25 de juliol de 1886, el Congrés dels Estats Units va establir el rang de "General de l'Exèrcit dels Estats Units" per a Ulysses S. Grant. Quan va ser nomenat General de l'Exèrcit, Grant lluïa la insígnia de 4 estrelles i botons arranjada en 3 grups de quatre.\nA diferència del rang de la Segona Guerra Mundial amb el mateix nom, el rang de General de l'Exèrcit de 1866 era un rang de 4 estrelles. A diferència de l'actual rang de 4 estrelles de General, llavors només el podia lluir un oficial.\nInsígnia d'espatlla de General de l'Exèrcit, 1872-1888 (Sherman i Sheridan).\nDesprés que Grant es retirés a la vida privada, va ser succeït com a General de l'Exèrcit per William T. Sherman, el 4 de març de 1869. El 1872, Sherman ordenà que es modifiqués la insígnia a dues estrelles amb l'escut dels Estats Units al mig.\nMitjançant una acta de l'1 de juny de 1888, el rang de Tinent General va ser descontinuat i va fusionar-se amb el de General de l'Exèrcit, que va ser conferit a Philip H. Sheridan (les cobertes de l'autobiografia de Sheridan van ser decorades amb 4 estrelles, evocant les 4 estrelles del galó lluïdes per Grant). El rang de General de l'Exèrcit va cessar després de la mort de Sheridan el 5 d'agost de 1888, i el màxim rang de l'Exèrcit dels Estats Units tornà a ser el rang de dues estrelles de Major General.\nÈpoca de la Segona Guerra MundialModifica\nActual insígnia d'espatlla de 5 estrelles amb l'escut dels Estats Units\nLa segona versió de General de l'Exèrcit va ser creada mitjançant Llei Pública 78-482, del 14 de desembre de 1944, primer com a rang temporal, i fet permanent el 23 de març de 1946 per una acta del Congrés.\nVa ser creat per donar paritat de rang als comandants superiors americans amb els seus col·legues britànics que tenien el rang de Mariscal de Camp. Paral·lelament es creà el rang Almirall de la Flota per a la Marina (equivalent al rang britànic d'Almirall de la Flota. Aquest segon General de l'Exèrcit no pot comparar-se amb el de l'època de la Guerra Civil Americana.\nLa insígnia de General de l'Exèrcit, tal com va ser creada el 1944, consisteix en 5 estrelles distribuïdes en forma pentagonal, amb les puntes tocant-se. Els 5 oficials que han lluït aquest rang són:\n• George C. Marshall 16 de desembre de 1944\n• Douglas MacArthur 18 de desembre de 1944\n• Dwight D. Eisenhower 20 de desembre de 1944\n• Henry H. Arnold 21 de desembre de 1944\n• Omar Bradley 20 de setembre de 1950\nEls nomenaments dels primers 4 Generals de l'Exèrcit van ser coordinats amb els nomenaments dels Almiralls de la Flota (el 15, 17 i 19 de desembre de 1944), per establir un clar orde d'antiguitat i una equivalència entre els serveis.\nUn rumor històric diu que es va fer servir el títol de "General de l'Exèrcit" en lloc del de "Mariscal de Camp" (en anglès 'Field Marshal') perquè George Marshall no volia ser conegut com a "Marshal Marshall". D'altres fonts militats afirmes que el rang va rebre aquest nom perquè el rang de "Mariscal de Camp" era vist pels militars americans com un rang europeu.\nDes d'Omar Bradley el 1950, ningú no ha sigut nomenat General de l'Exèrcit. El rang és mantingut i es podria tornar a fer servir, sempre en temps de guerra, i sota l'aprovació del Congrés. La política actual de l'Exèrcit és que General de l'Exèrcit, General de la Força Aèria i Almirall de la Flota són rangs que només s'han d'usar quan un comandant de les forces americanes ha de ser igual o superior als comandants dels exèrcits d'altres nacions.\nDesprés de la Guerra del Golf de 1991, es va especular amb la possibilitat que el President George Bush estava considerant conferir el rang a Colin Powell i a Norman Schwarzkopf en reconeixement als seus serveis, però mai no s'arribà a portar a terme.\nGeneral dels Exèrcits dels Estats UnitsModifica\nArticle principal: General dels Exèrcits dels Estats Units\nGeneral dels Exèrcits dels Estats Units és considerat superior a General de l'Exèrcit, però mai no ha estat lluït per oficials al servei actiu al mateix temps que algú altre lluís el rang de General de l'Exèrcit. Només ha estat lluït per dues persones: John J. Pershing, que va rebre el rang el 1919 després de la I Guerra Mundial, i George Washington, que el rebé a títol pòstum el 1976 com a part de les celebracions pel bicentenari dels Estats Units. El 1956 es proposà promoure a Douglas MacArthur, però la moció no va prosperar.\nObtingut de «https://ca.wikipedia.org/w/index.php?title=General_de_l%27Exèrcit_(Estats_Units)&oldid=25797800»\nDarrera modificació: 25 des 2020 a les 17:57\nLa pàgina va ser modificada per darrera vegada el 25 des 2020 a les 17:57.


La ministra de Sanitat dimiteix perquè les sospites sobre el seu màster no perjudiquen el govern de Sánchez - À Punt\nLa ministra de Sanitat dimiteix perquè les sospites sobre el seu màster no perjudiquen el govern de Sánchez\nL'executiu ha anunciat el nomenament de la senadora asturiana Maria Luisa Carcedo com a nova titular de la cartera de Sanitat\n12 de setembre 2018 - 00:10\nLa ministra de Sanitat, Consum i Benestar Social, Carmen Montón, ha anunciat la dimissió després que s’hagen desvelat diverses irregularitats en el màster que va aconseguir a la Universitat Rey Juan Carlos (URJC) de Madrid. El centre universitari havia reconegut hui la manipulació de les notes. És el segon càrrec valencià que abandona un ministeri en els primers cent dies de Pedro Sánchez al capdavant del govern espanyol, després de la renúncia de Màxim Huerta.\nEl govern ha informat del nomenament de la senadora asturiana María Luisa Carcedo com a nova titular de Sanitat. Carcedo és llicenciada en Medicina i Cirurgia i exercia fins ara com a alta comissionada per a la lluita contra la pobresa infantil.\nMontón havia convocat els mitjats a última hora de la vesprada a la seu del Ministeri, on ha informat que abandona el càrrec perquè la polèmica "no influïsca" en el govern de Pedro Sánchez. L'exministra l'ha qualificat de "president magnífic" i li ha agraït que l’haguera escollit per al Ministeri de Sanitat. Minuts després el mateix Sánchez li ha tornat l'agraïment des del seu compte de Twitter, on ha saludat la decisió "valenta" de Montón.\n"No he comés cap irregularitat"\nEn la seua intervenció, Carme Montón ha insistit a defendre la seua innocència i la voluntat de continuar defensant-la amb "tota la convicció i la consciència molt tranquil·la". "He donat tota la informació de la qual dispose, m’he posat a disposició dels mitjans i he aclarit tot el que depenia exclusivament de la meua responsabilitat" ha manifestat la ja exministra de Sanitat abans d’afirmar: "no he comés cap irregularitat".\nMontón també ha aprofitat la compareixença per a valor les mesures que el Ministeri de Sanitat ha posat en marxa durant la seua direcció, en els primers cent dies de govern de Pedro Sánchez, com ara la recuperació de l'assistència sanitària universal, l'eliminació del copagament farmacèutic o l'accés als tractaments de reproducció assistida per a dones soles i lesbianes.\nPeticions de dimissió en augment\nLes peticions de dimissió de la ministra han anat en augment des que el digital eldiario.es publicara dilluns que va obtindre un màster sobre estudis de gènere “reblit d’irregularitats” en el curs 2010/2011.\nAquestes irregularitats són semblants a les que provocaren la dimissió de l’expresidenta madrilenya Cristina Cifuentes i que també afecten el president del PP estatal, Pablo Casado.\nSuport de Sánchez poc abans de la dimissió\nMontón va comparéixer dilluns per a negar qualsevol irregularitat i va rebre el suport de La Moncloa, que va considerar les seues explicacions “clares i transparents”. Hores abans de la dimissió, el president del govern, Pedro Sánchez, ha dit al Senat que “la ministra està fent un extraordinari treball i ho continuarà fent.\nSegons eldiario.es, Montón no va aprovar tot el seu màster al juny de 2011 i, almenys en una assignatura, apareixia amb un “no presentat” quan va acabar el curs que ella defensa que havia superat. La ministra va realitzar el curs entre 2010 i 2011.\nEl digital sosté que el 25 de novembre d’aquell any “algú va entrar en el sistema informàtic” de la universitat i va canviar el “no presentat” per un “aprovat”, malgrat que les actes del curs ja estaven tancades.


LdA exigeix a Cinca que expliqui “tota la veritat” sobre el cas de Panamà – FÒRUM.ad\nLdA exigeix a Cinca que expliqui “tota la veritat” sobre el cas de Panamà\nel: 20/04/16 18:17\nComunicat de Liberals d’Andorra sobre la vinculació del ministre Jordi Cinca amb els Papers de Panamà:\nDavant les informacions aparegudes als mitjans de comunicació que vinculen al Sr. Jordi CINCA MATEOS, actual Ministre de Finances, en diferents episodis relacionats amb els “Papers de Panamà”, i molt especialment davant les explicacions que ell mateix ha proferit, poc convincents i menys aclaridores, a mesura que afloraven aquests episodis, Liberals d’Andorra constatem que es mantenen, i fins i tot augmenten, els dubtes que planen sobre aquest afer i les seves múltiples i extenses ramificacions.\nEl Sr. Cinca ha proporcionat les explicacions que ha cregut adient, sempre de forma esbiaixada i parcial, per anar esquivant les seves responsabilitats com a persona pública i, per tant, com a garant no només de l’ètica, de la moral i de la bona praxis, si no també de l’estètica política. Unes explicacions que es troben al límit de la veritat, quan no de l’engany o la mentida.\nEl Sr. Cinca ha manifestat, des del primer dia, que en aquella època personalment treballava per a una empresa que era la propietària de la societat panamenya Mariette Holding Inc, de la que ell era apoderat, i d’aquí la seva relació amb els Papers de Panamà.\nDes de Liberals d’Andorra preguntem si aquesta relació del Sr. Cinca amb l’empresa “per a la qual treballava” era simplement laboral, com ell ha indicat, o anava més enllà i comprenia un estatus o condició accionarial dins d’aquesta empresa, o d’alguna de les\nseves branques societàries, és important esclarir aquest fet i fem la pregunta perquè cal una resposta per part del ministre.\nLes preguntes i dubtes també s’estenen a d’altres àmbits d’activitats, poc estètiques de l’ara ministre, com les aparegudes, pocs dies enrere, en mitjans de premsa digitals espanyols (Ok Diario i Nacional.cat), en que s’explicita, com sembla ser, que el Sr. Cinca va realitzar personalment tasques de transport de lingots d’or en brut, provinents de Costa de Marfil, entre Barcelona i Andorra. Si més no, així apareix en el document gràfic, en forma de carta, que aporten i publiquen els citats mitjans. També un altre mitjà digital, Cronicaglobal.com, fa un breu resum de les activitats de “l’empresa per a la que treballava” Cinca, i apunta cap a l’entramat societari que envoltava dita firma, tant a l’Àfrica com a Sud Amèrica. El resultat són uns episodis massa foscos i pocs clars en tot aquest afer que, amanits amb la pobresa argumental de les explicacions del ministre fins a la data, fan d’aquesta situació un moment in assumible per al país.\nCreiem en el respecte al torn de paraula que ha de tenir tothom en defensa legítima de la seva honorabilitat. Hi creiem i defensem aquest dret, que es transforma també en obligació quan és el cas d’una figura pública, com la d’un ministre del Govern d’Andorra.\nUn Ministre de Finances, que te atribucions en matèries tan sensibles i importants com les finances, el pressupost, tributs i el joc, i de qui depèn també, el màxim òrgan de la lluita contra el blanqueig i la corrupció, la UIFAND la base i fonaments de tot Estat.\nÉs per aquests motius, per què creiem en la paraula i creiem en la veritat, que exigim al ministre de Finances, Sr. Jordi Cinca, un acte de transparència absolut, de manera que expliqui tota la veritat i d’un sol cop, aquest afer al voltant de la seva persona, i que està afectant al país.\nLiberals d’Andorra manifestem que l’opacitat del Sr. Cinca està malmetent la imatge del país cada dia que passa, per culpa de la nefasta gestió del seu afer, que no per tenir un origen preterit i un escenari passat deixen d’afectar el present d’Andorra i la nostra imatge de país.\nLiberals d’Andorra exigeix, legítimament i en ús del seu dret de ser informat, que el Sr. Cinca expliqui tota la veritat i, en cas d’haver faltat a la mateixa, que actuï en conseqüència d’acord amb les seves pròpies paraules.\nExecutiva Liberals d’Andorra\nEntrada Anterior: Andorra participa per primera vegada al campionat d’Europa de patinatge artístic de xous i precisió\nEntrada següent: Es modifica la composició de la Comissió de Valoració Sociosanitària\nSerà més fàcil aclarir el misteri de la Santísima Trinitat que lo del Cinca


La Pietat, l’escultura que ja era dins la pedra.\nMichelangelo Buonarroti, Miquel Àngel, “el Diví”, segons el van conèixer els seus contemporanis florentins, l’inconmensurable artista del Reneixement italià, escultor per vocació i, per damunt de tot, pintor per formació i arquitecte des de l’apogeu de la seva fama i fins als seus últims dies.\nConten que davant la perfecció formal de “La Pietat” del Vaticà, una escultura que realitzà als 23 anys, l’escultor neoplatònic fou requerit pels seus primers admiradors a respondre preguntes sobre la prodigiosa manera de tractar l’impressionant bloc de màrmol de Carrara, ja que resultava increïble per a tots ells que es pugués aconseguir una obra de tal magnitud amb una sola talla.\n“L’escultura ja era dins la pedra. Jo, únicament, he hagut d’eliminar el màrmol que sobrava”, apuntà el jove mestre sense dubtar, davant l’atònita mirada dels presents.\nA l’escultura de Miquel Àngel, la influència neoplatònica fa que la bellesa representada tant en la Verge Maria com en Jesucrist sigui serena, absent del dolor i el patiment amb què s’acostumava a representar aquest tema religiós.\nDetall de Jesucrist\nLa figura de Jesucrist, amb el cap i el braç inclinat cap al costat dret, s’armonitza amb la figura de la Verge Maria envoltada en teles gruixudes plenes de plecs inclinats cap a l’esquerra.\nLa cara de Jesucrist, segons el propi Miquel Àngel, representa un home incorporat a la nostra naturalesa humana, per tant comú en les seves despulles mortals.\nLa monumentalitat de la Verge Maria respecte el seu fill Jesucrist serveix com a element de correcció òptica balancejant el conjunt escultòric.\nLa cara immaculada i extremadament jove de la Verge Maria fou justificada per Miquel Àngel com una forma de representar a Maria eternament verge, perquè les persones que s’enamoren de Déu són, segons ell, eternament joves.\nLa Pietat – Vasari i Robert Hupka\nLa Pietat – Vídeo\nLa Pietat és l’única obra signada per Miguel Ángel\nPablo Gargallo, la creació d’un nou llenguatge escultòric.\nPablo Gargallo(1881-1934), escultor català de principis de segle vint que desfa contradiccions aparentment irreconciliables.\nAtrevit, intenta (i aconsegueix) esculpir el buit contravenint la norma de l’escultura que consisteix en donar forma al volum. I gosa substituir els materials convencionals per les làmines de ferro forjat treballant el volum como no ho havia fet mai abans cap artista.\nEclèctic, es formà en el noucentisme i derivà entre el modernisme de formes rodones, la simplicitat del contacte amb el cubisme i els plantejaments espirituals de l’expressionisme. Mesclà, com fan tots els grans artistes, diferents tendències artístiques, diverses metodologies, fins a crear quelcom nou des de la seva pròpia singularitat.\nHarmònic, aconsegueix que la seva escultura es relacioni amb el seu context i vagi més enllà dels seus propis límits físics. Als seus treballs l’aire entra a través de la placa y l’emplena de llum, construint el volum en negatiu. L’experiència d’unir l’exterior amb allò interior assoleix la seva màxima expressió.\nÚnic enmig de la diversitat més plural, aconsegueix que les seves obres puguin ser vistes des de diferents perspectives sense perdre en tot moment la identitat particular en tot allò divers. Una autèntica meravella i un plaer per a l’espectador que pot contemplar activament l’obra circumdant-la fins que és ella mateixa la que acaba encerclant a aquell que la contempla.\nUs presentem dos exemples, molt diferents, però que contenen l’esperit d’un creador que obrí nous camins en el món de l’escultura i de l’art: un profeta d’una força brutal i una ballarina d’una delicadesa exquisita.\nPablo Gargallo, escultor. Música: Debussy, arpa i flauta.\nMuseu Pablo Gargallo, Saragossa.\nVisita online al Museu Pablo Gargallo (cliqueu)\nVisita online Museo Chillida Leku (cliqueu)


Fons José Agustín Goytisolo - Servei de Biblioteques - UAB Barcelona\nFons José Agustín Goytisolo\nJosé Agustín Goytisolo i Gay (Barcelona 1928-1999) va cursar estudis de dret a Barcelona i Madrid, on coneixeria importants escriptors i intel·lectuals compromesos contra la dictadura franquista. Juntament amb alguns d’aquests poetes (Jaime Gil de Biedma, Ángel González o José Ángel Valente), va formar part de l’anomenada Generación del 50, des de la qual s’invocava el compromís polític i una renovada atenció pel llenguatge i la poesia. Va destacar com a traductor de poetes catalans al castellà.\nDescripció del fons: El fons està format per part de la seva documentació personal i professional. Consta bàsicament de manuscrits i mecanoscrits d’obra pròpia, correspondència, documentació professional i familiar, etc. El fons conté 8983 documents, dels quals 4141 són cartes. Inclou també una selecció de la seva biblioteca personal formada per 893 llibres, molts d’ells dedicats.\nDates límits del fons: 1926-2009\nData d’incorporació del fons: 2002\nOn consultar la documentació: www.uab.cat/biblioteques/goytisolo/


Tallers – MUSEU ARQUEOLÒGIC DE SON FORNÉS\nLa programació didàctica de Son Fornés inclou fins a 5 tallers diferents per tal de situar en primera persona en cadascun dels alumnes el procés d’aprenentatge dels coneixements científics i arqueològics, mitjançant l’experiència pràctica.\nEls nostres tallers van des de la confecció de maquetes de talaiots a la cuina romana passant per laboratoris de fauna i de ceràmica arqueològica, tot mirant d’apropar la Prehistòria i l’Arqueologia al públic. Es realitzen tant per a públic escolar com per a totes les persones interessades en concertar un taller amb nosaltres.\nS’acostumen a realitzar de manera complementària a la visita guiada, combinant-se totes dues activitats en un matí.\nSom flexibles i ens adaptem a les vostres preferències, per això volem donar-vos les màximes opcions possibles per tal que aprofiteu i gaudiu al màxim d’aquesta experiència educativa única.\nConsulteu la nostra programació i trieu quina opció és la que més s’adapta a les vostres necessitats.\nVisita guiada + taller: 10h a 14:30h. En el cas que aquest horari no s’adeqüi a les vostres necessitats, no dubteu a contactar-nos.\nEls tallers es realitzen sota demanda, a partir d’un mínim de 8 persones, o assumint el cost d’aquest nombre de visitants.\nPreu del Taller + Visita Guiada (Museu + Jaciment + Activitat Complementària): 9€\n971644169 – didàctica@sonfornes.mallorca.museum\nDe forma alternativa, i amb la intenció d’acostar el Museu a l’escola, oferim la possibilitat de dur el taller didàctic que més us agradi a la vostra aula; en aquest cas, l’activitat té un cost de 4,5€ per alumne. No dubteu a demanar més informació.


El Ple del Consell de la Generalitat aprova noves mesures per a fer front al Covid-19 – BÉTERA – toda la información del Bétera, Valencia\nEl Ple del Consell de…\nEl Ple del Consell de la Generalitat Valenciana ha aprovat aquest divendres les bases reguladores per a la concessió directa d’ajudes econòmiques a les persones treballadores de rendes baixes afectades per un expedient de regulació temporal d’ocupació, com a conseqüència de la paralització de l’activitat econòmica amb motiu de la COVID-19. L’import total previst per a aquestes ajudes ascendeix a 30 milions d’euros.\nL’objectiu de les ajudes és pal·liar els efectes negatius que les suspensions temporals dels contractes de treball estan provocant en els col·lectius més vulnerables, entre els quals es troben els treballadors i les treballadores de rendes baixes que presten els seus serveis en empreses radicades en la Comunitat Valenciana.\nAquestes ajudes tenen caràcter singular per la situació d’excepcionalitat provocada per la pandèmia. La quantia ascendirà a 150 euros per persona beneficiària. La concessió es realitzarà de manera directa a totes les persones treballadores en les quals concórreguen els requisits establits.\nLa concessió de les ajudes es prioritzarà en funció de la base de cotització de les possibles persones beneficiàries fins que s’esgote l’import global, de manera que tindran prioritat les persones les bases de cotització de les quals siguen inferiors. En el cas que existiren diverses persones amb idèntica base de cotització tindrà prioritat la de major edat.\nLes persones treballadores no hauran de realitzar cap tràmit, ja que les ajudes es tramitaran d’ofici.\nEn aquest sentit, atenent raons d’índole organitzativa i d’eficàcia administrativa, s’ha atribuït la tramitació i gestió d’aquestes ajudes a l’Agència Tributària Valenciana, que recaptarà la informació estrictament necessària per a l’atorgament de les ajudes de la Direcció General de Treball, Benestar i Seguretat Laboral, del Servei de Valencià d’Ocupació i Formació (Labora), del Servei Públic d’Ocupació Estatal (SEPE) i de qualsevol altra Administració o entitat pública.\nDesprés del processament de la informació, la competència per a resoldre sobre la concessió de les ajudes correspon a la Conselleria d’Economia Sostenible, Sectors Productius, Comerç i Treball.\nLes persones beneficiàries hauran de complir els següents requisits:\na) Tindre la condició de treballadors i treballadores per compte d’altri.\nb) Que presten els seus serveis en centres de treball radicats en la Comunitat Valenciana.\nc) Que el seu contracte de treball haja sigut suspés temporalment, de manera total, per causes econòmiques, tècniques, organitzatives o de producció o derivades de força major relacionades amb la COVID-19.\nd) Que es troben inclosos en un expedient de regulació temporal d’ocupació sol·licitada entre el 14 de març i el 30 d’abril de 2020, tots dos inclusivament, que haja sigut aprovat per l’autoritat laboral, ja siga de manera expressa o per silenci administratiu.\ne) Que hagen sigut donats d’alta en el Servei de Valencià d’Ocupació i Formació (Labora) amb motiu de l’expedient de regulació d’ocupació.\nLa resolució de concessió aprovarà la relació de persones beneficiàries i indicarà, llevat que es tracte d’una resolució parcial, la base de cotització i, en el seu cas, la data de naixement, que hagen determinat el tall de les ajudes.\nEl termini per a resoldre serà de tres mesos, a comptar des de l’endemà al de la publicació d’aquestes bases reguladores.\nLa resolució es publicarà en el Diari Oficial de la Generalitat Valenciana (DOGV) i la relació de les persones beneficiàries en la pàgina web de la Generalitat, dins de l’apartat corresponent a la Conselleria d’Economia Sostenible, Sectors Productius, Comerç i Treball. Totes les dades identificatives figuraran de forma anonimitzada.\nEls interessats podran comprovar les seues dades sense anonimitzar, a través de la citada pàgina web.\nEl Ple del Consell també ha aprovat el decret pel qual es crea l’Observatori Fiscal de la Comunitat Valenciana, com a òrgan dependent i adscrit a la Conselleria d’Hisenda i Model Econòmic, que integrarà a representants d’organitzacions socials i empresarials, associacions i col·legis professionals i universitats, amb la finalitat de garantir la millor adaptació de la consciència tributària a les necessitats de la societat valenciana i al context econòmic i social del moment.\nL’Observatori Fiscal tindrà com a objectiu millorar la relació entre l’administració tributària valenciana i els contribuents mitjançant la transparència i la cooperació.\nAixí mateix servirà de plataforma per a planificar, estudiar i analitzar l’aplicació del sistema tributari valencià, reduint les càrregues fiscals i fomentant l’ús de l’administració electrònica, així com per a aconseguir una millora en la prevenció i lluita contra el frau de manera col·laborativa, buscant solucions a les pràctiques fraudulentes i fomentant el rebuig social del frau fiscal.\nL’Observatori Fiscal de la Comunitat Valenciana tindrà entre les seues funcions la de formular recomanacions i propostes tendents a millorar els indicadors i sistemes d’informació relacionats amb el sistema tributari valencià; constituir un fòrum d’intercanvi i comunicació entre organismes públics i socials; i proposar la realització d’estudis i informes tècnics de diagnòstic de la situació de l’Administració Tributària Valenciana.\nAl seu torn, s’ha donat llum verda al reintegrament de romanents de tresoreria que han d’efectuar Les Corts, el Síndic de Greuges, la Sindicatura de Comptes, el Consell Valencià de Cultura, el Consell Jurídic Consultiu, la Acadèmia Valenciana de la Llengua i el Comité Econòmic i Social.\nEl reintegrament de romanents de les citades institucions a la Generalitat Valenciana ve recollit en la disposició addicional primera, en el seu apartat tercer, de la Llei 10/2019, de 27 de desembre, de Pressupostos de la Generalitat per a 2020.\nEl total de romanents de tresoreria d’aquestes institucions, que no estan vinculats a compromisos de despeses i seran reintegrats a la Generalitat, ascendeix a 5.282.125,29 euros, amb el següent desglossament:\nInstitució Romanent a reintegrar\nCorts Valencianes 3.623.939,86\nSíndic de Greuges 493.614,68\nSindicatura de Comptes 94.638,63\nConsell Valencià de Cultura 638.832,79\nConsell Jurídic Consultiu 278.186,40\nAcadèmia Valenciana de la Llengua 152.912,93\nComité Econòmic i Social 0,0\nD’altra banda, el Ple del Consell ha aprovat un conveni entre la Conselleria de Sanitat Universal i Salut Pública i la de Federació Valenciana de Municipis (FVMP) per a la promoció i protecció de la salut de la població des dels municipis de la Comunitat Valenciana.\nEl conveni està dotat amb una quantia de 50.000 euros per a l’organització conjunta d’activitats dirigides a la protecció i promoció de la salut.\nAixí, les actuacions que regula el conveni inclouen l’organització conjunta, col·laboració i/o participació en jornades tècniques, seminaris i altres actes públics, campanyes de divulgació en la població dels programes i actuacions, elaboració i difusió de guies tècniques, i, en general, coordinació de les intervencions amb objectius comuns en matèria de promoció i protecció de la salut.\nEls àmbits d’actuació inclouen la sanitat ambiental (per exemple, en la lluita contra vectors com el mosquit tigre); la seguretat alimentària (per exemple, en relació amb mercats no sedentaris o campanyes d’informació als consumidors) o la promoció de la salut en la població en el marc de l’IV Pla de Salut de la Comunitat Valenciana (per exemple, impulsant activitats i promovent la creació d’entorns saludables en els municipis).\nUn altre dels assumptes aprovats pel ple ha sigut la contractació d’emergència d’un servei de disseny i manteniment d’una assistent virtual intel·ligent, per part de la Conselleria d’Economia Sostenible, Sectors Productius, Comerç i Treball, per a resoldre dubtes sobre la COVID-19 a empreses, persones autònomes, comerços i treballadors i treballadores en general.\nAquesta assistent virtual, denominada ‘Carina’, està en funcionament des del passat 30 de març amb l’objectiu de fer més accessible la informació sobre la situació econòmica i laboral generada per la declaració de l’estat d’alarma mitjançant Reial decret 463/2020, de 14 de març.\nPer a poder accedir a ‘Carina’ n’hi ha prou amb entrar en la pàgina web que la Conselleria d’Economia Sostenible ha elaborat amb tota la informació relativa a la COVID-19 i la seua repercussió en l’activitat econòmica de la Comunitat Valenciana (consultar ací).\nAquest nou recurs virtual s’uneix al telèfon 900 35 31 35, posat en marxa per la Conselleria d’Economia Sostenible, Sectors Productius, Comerç i Treball, que està operatiu les 24 hores del dia durant tots els dies de la setmana i que respon també les qüestions de tipus laboral o empresarial (no sanitàries) que puguen sorgir per part d’empreses, comerços, persones autònomes i aturades.


Espectaculars resultats de la nostra Natació Artística al campionat d'Espanya - CN MATARÓ : Junts Fem El Centre\nEspectaculars resultats de la nostra Natació Artística al campionat d'Espanya\nDilluns · 25 Març · 2019\nAquest cap de setmana els nostres equips Aleví i Infantil de la secció de Natació Artística han competit al campionat d’Espanya que s’ha celebrat a les instal·lacions de Can Llong al CN.Sabadell. Grans resultats de les nostres joves nedadores amb diverses posicions capdavanteres i amb el gran èxit d’haver-nos classificat per la 1a Divisió als campionats d’Espanya d’estiu de les dues categories. Començava la collita de bons resultats amb el campionat estatal aconseguit per la nostra nedadora, la Isabel Shuang, brillant campiona aleví en Figures. La Lia Pidal, 2a classificada i la Nadia Ballo, 3a, guanyaven les medalles de plata i bronze respectivament en l’edat de 10 anys. demostrant el valor individual de les nostres nedadores. Els bons resultats van tenir continuïtat amb l’equip Aleví que es va classificar en una gran 5a posició tant en Combinat com a la posició final (combo més figures). (posaré totes\nL'equip l'han format; JANA AZEMAR CAPARRÓS (2009) NADIA BALLO GARCIA (2009) CÈLIA CARBONELL EZQUERRA (2008) LUCIA GARRIGA FUNCASTA (2007) HELENA GUILLEM VILLA (2008) ANDREA MIRO MARMOLEJO (2009) MARIA MORON PADILLA (2007) LIA PIDAL ANDREU (2009) CLAUDIA RODRIGUEZ CUENCA (2008) ISABEL SHUANG CUI (2007) TANIT MANYÀ AUSSÓ (2008) MARTINA RABADAN RAMIREZ (2009)\nEl nostre equip Infantil també va fer un gran paper. La seva 8a posició en la classificació final (Figures i Combo) destaca la gran progressió de l’equip en poc temps i que les hores d’entrenament i de treball acaben tenint la seva gratificació.\nL'equip l'han format; MAGALI ALARCON RIPOLL (2004) GAL LA ALTARRIBA I ARANDA (2006) IRINA BALLO GARCIA (2004) CARLA CERVELLÓ SOLSONA (2006) ANNA CUROS GIMENO (2004) DÉBORA FRAILE ARRUA (2006) HELENA GALLARDO REIXACH (2005) LAIA MEDINA MUÑOZ (2006) AINA PIDAL ANDREU (2006) DANIELA POUS BANET (2005) LAIA CABOTÍ MORA (2006) IRINA MOSQUERA RUIZ(2005)\nEsperem que tots aquests resultats puguin tenir la seva continuació el proper mes de juny a les nostres instal·lacions del Complex Esportiu Joan Serra durant la celebració del Campionat de Catalunya d’Estiu\nMoltes felicitats a les entrenadores i sobretot a les nedadores.


Sacs de dormir Coixins preus a Trekkinn, comprar, ofertes\n$ 40.84 $34.49\n$ 20.01 $11.99\n$ 16.08 $9.49\n$ 16.69 $8.49\nOutwell Dreamboat Ergo\n$ 16.93 $10.49\n$ 23.29 $16.99\n$ 22.73 $17.99\nT’oferim una gran varietat de productes de muntanya per tu i els teus amics a només uns quants clics de distància. A trekkinn, la teva botiga de muntanya online, tenim les últimes novetats de Coixins a nivell mundial. Si ets un amant de muntanya a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat! Ja pots trobar la major selecció de Coixins al nostre catàleg online de Sacs de dormir. En només uns quants clics podràs comprar-ho des de casa i t’ho portem en unes hores! Estalvia amb les millors ofertes de Coixins i llueix les millors marques de muntanya sense remordiments amb trekkinn. trekkinn sempre és la millor opció per fer les teves compres de material de muntanya. No només trobaràs la major varietat de productes i els preus més baixos. Sinó que també podràs realitzar la compra en un entorn totalment segur i fer el seguiment online de totes les teves compres. No esperis més i fes la compra de material de muntanya avui mateix. T’ho portem directament a casa! Busques algun model en concret de Coixins d’alguna de les millors marques de muntanya com per exemple Sea to summit, Outwell, Trespass, Ferrino, Lifeventure, Mammut, VAUDE, Littlelife, Regatta, Therm-a-rest, Eagle creek, Easycamp, Marmot, Msr, Tatonka, Trangoworld, Travel blue...? Com a distribuïdors oficials de cada una de les marques que tenim en catàleg, t’oferim una extensa gamma de Coixins i la total garantia legal del fabricant durant 2 anys.


A causa de l’entrada en vigor de la referent modificació de la ” Ley de Servicios de la Sociedad de la Información” (LSSICE) establerta pel Reial Decret 13/2012, és d’obligació obtenir el consentiment exprés de l’usuari de totes les pàgines web que fan servir cookies prescindibles, abans que aquest navegui per elles.\nMitjançant l’ús d’aquests dispositius es permet al servidor web recordar algunes dades referents a l’usuari, com les seves preferències per a la visualització de les pàgines d’aquest servidor, nom i contrasenya, productes que més l’interessen, etc.\nqtrans_cookie_test: Cookie establerta pel mòdul multilingüe d’aquest web. Aquesta cookie testeja si les cookies estan habilitades perquè es puguin emmagatzemar les preferències d’idioma. Aquesta cookie s’elimina en tancar el navegador\nNID: Visualització de mapes mitjançant Google Maps. Té una permanència de 6 mesos.\nGoogle Analytics (_ga_gat, _gid, 1P_JAR, APISID, DV, HSID, NID, SAPISID, SID, SIDCC, SSID, UULE): Obtenen informació anònima de com els visitants utilitzen la web. S’utilitza aquesta informació per compilar informes i millorar el nostre portal web. Per a més informació, es pot accedir al portal de privadesa de Google Analytics aquí: http://www.google.com/policies/privacy/\nA la secció “Privacitat” fes clic a Configuració de contingut.\nSuprimir cookies: Fes clic a Totes les cookies i dades de llocs…\nA la secció “Historial d’exploració”, fes clic a Elimiar l’historial de navegació en sortir.\nUsant el “Interval de temps per esborrar” al menú desplegable, selecciona Tot.\nFeu clic a Eliminar ara.\nPot acceptar o rebutjar les cookies individualment a les Preferències del Firefox, a la secció Historial disponible a Eines> Opcions> Privacitat.


Salut programa un cribratge massiu per detectar contagis de coronavirus a Sant Joan de les Abadesses - El Gerió Digital\nSalut programa un cribratge massiu per detectar contagis de coronavirus a Sant Joan de les Abadesses\nSe celebrarà al Pavelló Municipal dilluns i dimarts vinent\nDivendres, 4 de setembre de 2020 14:30h\nAquesta setmana el cribatge massiu s'està celebrant a Salt\nEl Departament de Salut i l’Ajuntament de Sant Joan de les Abadesses (Ripollès) organitzen pels dies 7 i 8 de setembre un cribratge massiu al municipi per detectar contagis de covid-19. La campanya es realitzarà al Pavelló Poliesportiu Municipal, situat al carrer de Bernat Saulet, 1, de les 10 a les 14 hores i de les 15 a les 19 hores, a càrrec de professionals d’atenció primària. L’objectiu d’aquesta campanya és contribuir a trobar persones que són portadores del virus sense saber-ho i tallar les cadenes de transmissió de la malaltia.\nEl cribratge massiu de Sant Joan de les Abadesses s’oferirà voluntàriament a tota la ciutadania, però especialment a les persones de 16 a 60 anys sense símptomes, en tant que és la franja d’edat on es detecten la majoria dels positius actuals.\nDes del Departament de Salut i l’Ajuntament de Sant Joan de les Abadesses s’ha apostat per fer un cribratge massiu en aquest municipi donat que en els darrers dies s’han detectat cinc brots –sense relació entre ells-, amb un total de 34 persones positives de coronavirus. Així, el cribratge massiu pretén frenar els contagis comunitaris identificant possibles portadors asimptomàtics. Totes aquelles persones que presenten simptomatologia o hagin estat contactes de pacients positius no han d’acudir al cribratge massiu, sinó que seran programats des de l’atenció primària i els Gestors covid en un circuit paral·lel.\nDurant aquests dies es pretén realitzar unes 1.000 proves, amb el que es podria arribar a testar al voltant d’una tercera part de la població del municipi. Per dur a terme la campanya de cribratge a Sant Joan de les Abadesses, s’ha treballat de manera conjunta amb l’Ajuntament, que ha facilitat l’habilitació del pavelló per dur a terme la recollida de mostres i ha col·laborat en la difusió a la població, juntament amb l’Equip d’Atenció Primària de Ripoll, que gestiona el Consultori Local de Sant Joan de les Abadesses. Des de l’Ajuntament també han posat a disposició de l’operatiu agents cívics. També el Sistema d’Emergència Mèdiques (SEM) col·labora amb la logística i recursos materials.\nLa decisió del cribatge massiu arriba després que el Departament de Salut ha detectat un nou rebrot de covid-19 al municipi i ja són cinc els que hi ha hagut en les dues últimes setmanes.\nEn total hi ha 34 persones que han donat positiu. Es tracta de contagis en entorns familiars. Segons Salut, els rebrots "no estan relacionats" entre sí i s'estan fent les proves i el rastreig per aturar els contagis.


Muntanyenc: Vilmanbar, a la Pastereta\nFelicitats Joan. La via és molt maca i la 1era no és gens fàcil. Et truco per quedar, a mi en principi em va be, el cap de setmana després de setmana Santa, no, el següent. Quan parli amb el Josep A. et truco\nMolt bé, Mingo, en seguim parlant! Em vaig quedar amb les ganes de continuar cap a munt, el tercer llarg tenia molt bona pinta!\nHola Joan, la Vilmanbar, la Sac de Paciència i encara més la Cuervix! són força mantingudes...i molt interessants.\nEns veïem passat setmana santa.\nUs heu baixat d'on jo fa uns mesos per indisposició del company. El primer llarg és finet eh!\nAquesta primera part és la més maca, el que us queda, sense desmerèixer, ja és més vulgar.\nQuina llàstima que us haguéssiu de baixar... No obstant veu poder gaudir de la part més maca de la via.\nMe les apunto, Jaume, que la roca em va agradar molt!\nRoque, ara tenim l'excusa per tornar-hi.....\nEduard, la part de dalt tenia prou bona pinta, i es veu més tranquil·la, però aquí sempre s'hi pot tornar!


Les Futbolistes i Els Superstars, equips guanyadors del torneig Cruyff Courts 6 vs 6\nPàgina principal >> Societat >> Les Futbolistes i Els Superstars, equips guanyadors del torneig Cruyff Courts...\nFins a 13 equips formats per escolars de Martorell, prop d’un centenar de jugadors, han participat aquest matí en la jornada de Cruyff Courts 6 vs 6, que promou la Fundació Johan Cruyff. Aquesta era la fase prèvia a la semifinal en què es trobaran amb equips d’Igualada i Sant Boi de Llobregat. L’equip femení Les Futbolistes, de l’Escola Vicente Aleixandre, i el masculí Els Superstars (Escola Mercè Rodoreda) han estat els guanyadors d’aquest toerneig. L’equip Love, d’Els Convents, s’ha endut el premi Respecte.\nEl torneig Cruyff Court 6 vs 6 és una competició que té lloc a tots els Cruyff Courts de l’estat. Cada equip està format per entre 6 i 8 jugadors, i estan formats per alumnes de la mateixa escola. Els integrants juguen de 6 en 6 i poden tenir canvis durant el partit, que té una durada de 7 minuts. En la jornada que ha tingut lloc al camp ublicat al Camp de Les Carolines hi han pres part 10 conjunts masculins i 3 de femenins. En total, uns cent alumnes han pres part en aquesta cita. En el quadre masculí, s’han fet grups d’entre 2 i 3 equips per i els primers de cada grup accedia a la semifinal del torneig d’avui. Pel que fa a la competició femenina, el conjunt amb més punts ha estat el guanyador.\nEls Heroes, peça clau\nEl torneig Cruyff Courts 6 vs 6 busca fomentar el respecte pels rivals tant dins com fora del camp. En aquesta tasca són especialment importants els Heroes, joves d’entre 14 i 21 anys que s’encarreguen de recordar les normes dels partits, ajudar els infants durant tot el torneig i vetllar perquè no es perdi la missió de la cita, que és mantenir una relació respectuosa envers els contricnants.\nA Martorell, uns 10 voluntaris dels instituts martorellencs han estat formats per poder dirigir el torneig d’aquest matí i properes cites al Cruyff Court. La tècnica d’esports i formadora dels voluntaris, Raquel Pérez, explica que la rebuda per part dels joves ha estat molt gratificant. “Fem un curs amb ells, és important que rebin la informació de com s’han de disputar els partits, i quan reben aquesta responsabilitat agafen molta confiança”, ha admès.\nZaira Marín, alumna de l’Institu Joan Oró, té 15 anys i és una de les voluntàries que s’ha encarregat de vetllar perque el torneig s’hagi celebrat amb l’ordre previst. Ella, una dels Heroes, destaca que és important que els infants gaudeixin, passi el que passi en el marcador.\nEls conjunts guanyadors de la jornada d’avui prendran part a la semifinal catalana, que tindrà lloc a Martorell el proper 22 d’abril. L’equip que superi aquesta semifinal accedirà a la gran final, que se celebrarà a Igualada.


Oblivion o cisnes que se reflejan como elefantes - Teatre Barcelona\nCartellera / Òpera, Performance, Teatre\nRicardo Campelo Paravides\nOblivion o cisnes que se reflejan como elefantes és un espectacle de la Companyia Teatro Xtremo de Madrid, entorn als conceptes del somni, l’oblit i la mort a partir d’una investigació entorn a la lírica, el teatre i la performance.\nLa cara fosca del món de l’òpera\nOBLIVION O CISNES QUE SE REFLEJAN COMO ELEFANTES de la companyia andalusa "Teatro Xtremo", vol reflexionar sobre la cara fosca del món de l'òpera, especialment enfocat a l'assetjament sexual. Així almenys ho va afirmar el seu creador Ricardo Campelo, el dia de la seva estrena, tot dient que "els cantants d'òpera pateixen pressions, per la pròpia autoexigència, es veuen avocades a dopar-se, a assistir a audicions abusives ... i fins i tot també a vegades pateixen assetjament sexual".\nEls tres actors que surten a escena utilitzen la lírica per cridar l'atenció sobre aquests problemes, en un format en el que han buscat la inspiració en el compositor Monteverdi, que va compondre l'òpera "Oblivion" segles abans que aquest gènere és poses de moda al segle XIX. Però també ho han fet d'una forma molt plàstica, pensant en la genialitat de la pintura "surrealista" de Salvador Dali, concretament amb el quadre 'Cisnes que se reflejan como elefantes'.\nLa mateixa càmera porta un focus que ens treu de la foscor de la Sala, primes plànols de les intèrprets. Fum i foscor contrastant amb aquestes imatges il·luminades de les protagonistes de forma impactant, malgrat que malauradament el director no ha tingut en compte que força sovint la seva posició a l'hora de filmar impedeix que els espectadors puguin veure l'acció com caldria.\nLa proposta és una barreja de teatre de text, performance i òpera que juga molt amb la plasticitat del cos nu i les pintures fluorescents que elles mateixes van creant sobre el seu propi cos; aquesta plasticitat potser és la que mes ens va agradar, a banda de les àries que una d'elles, Ruth González ens interpreta en directe, algunes àries, com per exemple una nana de "L'incoronazione di Poppea" de Monteverdi, les molt conegudes "Casta diva" de Norma de Vincenzo Bellini, o un petit fragment de la "La reina de la nit" de La flauta màgica de Mozart.\nMalgrat que aquests dos aspectes ens han agradat força, no hem acabat de connectar amb el que ens volien explicar i la proposta a nosaltres ens ha resultat una mica "fosca" i poc entenedora en el moment de la representació. Hem hagut d'investigar posteriorment a les xarxes per acabar d'entendre-la i així poder redactar aquesta ressenya.\nTot i així, hem de dir que aquest espectacle ha estat el guanyador del "IX CENIT del Centro Internacional de Investigación Teatral TNT Atalaya", a Sevilla (premi al millor espectacle i a la millor actuació).\nirracionaliltat, locura i descontrol\nAhir vaig anar a l’estrena de Oblivion o cisnes que se reflejan como elefantes, un espectacle de la Companyia Teatro Xtremo de Madrid, que podrem veure durant només dues funcions al Teatre Tantarantana. O sigui que ja podeu còrrer, ja que avui és l’últim dia.\nEns trobem amb una performance entorn a la lírica, el teatre, videocàmara on tot s’uneix en una mateixa proposta.\nLa part visual de la proposta m’ha fascinat, poder veure el que succeeix en la platea a més de poder veure l’apropament a través de la pantalla (un mirall del que podem veure). Tot i que hi ha moments que Ricardo (el noi que porta la càmara) a vegades ens impedeix veure a les dues actrius.\nS’ha de dir que “cisnes que se reflejan como elefantes” és una bona forma de recordar l’obra de S.Dalí. Com aquest cuadre, Oblivion és la irracionaliltat, la locura, el descontrol, un sense sentit que sembla no tenir connexió i que t’atrau per això mateix. A vegades el que veiem, té una doble realitat. Igual que Dalí, la Companyia Teatro Xtremo empra el reflex de les dues actrius amb la idea de crear una imatge doble i a la vegada esbiaixada de la nostra realitat.\nPodeu veure l'opinió sencera a l'enllaç


Aquests terrenys amaguen un tresor arqueològic. Foto: Ajuntament de Banyeres del Penedès\nEl consistori signa el conveni d’adquisició amb els propietaris, per un import de 80.000 euros\nL’Ajuntament de Banyeres del Penedès ha celebrat aquest dijous al vespre el ple ordinari corresponent al mes de juliol, en què s’ha donat compte de la signatura del conveni d’adquisició del compromís de la compra dels terrenys del poblat iber ubicat al nucli de les Masies de Sant Miquel.\nAquest document es va firmar aquest dimarts. El conveni signat amb els propietaris és per un total de 80.000 euros, dels quals 40.000 euros es pagaran aquest any i, l’any vinent, els 40.000 euros restants. A la signatura del conveni van ser presents els propietaris, advocats, el secretari-interventor de l’Ajuntament de Banyeres del Penedès, José Fèlix Velasco; el primer tinent d’alcalde, Marc Majem i l’alcalde del municipi, Amadeu Benach.\nLa superfície total dels terrenys és de 24.364,62 metres quadrats. Els terrenys estan classificats com a Bé Cultural d’Interès Nacional (BCIN), i el motiu de la compra és desenvolupar i realitzar les excavacions arqueològiques que formen part del projecte de recerca de la Universitat de Barcelona, titulat “El canvi sociocultural a la Cessetània Oriental durant la Protohistòria i l’època romano-republicana”, a desenvolupar en el període 2018-2021 i que permetrà a l’Ajuntament de Banyeres del Penedès destinar-lo a millorar el coneixement històric i arqueològic sobre la ciutat ibèrica de les Masies de Sant Miquel i l’adaptació bàsica que permeti la visita pública del conjunt patrimonial.\nA partir d’aquest moment, es faran els tràmits oportuns amb la Generalitat de Catalunya per tal de fer la segregació dels terrenys. Un cop la Generalitat doni el vistiplau corresponent, el conveni s’elevarà a públic amb la corresponent escriptura i posteriorment s’inscriurà al Registre de la Propietat.\nL’alcalde Amadeu Benach n’ha parlat així: “Estem molt satisfets d’haver arribat a aquest conveni, que plasma el compromís entre l’Ajuntament i els propietaris d’aquesta compra que tant esperàvem i que ara s’està materialitzant”. “Han estat molts anys en els quals sabíem que podia haver-hi part de la nostra història i aquest pas ens permetrà aprofundir i ensenyar als nostres veïns i a tot el món, el pas dels ibers pel nostre municipi”, ha conclòs Benach.


Biblioteca Marcel·lí Domingo: de febrer 22, 2012\nVINCLES Projecte on els iaios i iaies són els protagonistes que es converteixen en contacontes per fomentar el gust per la lectura en els més petits.\nAprofitant que el 2012 és l' Any Europeu de l'Envelliment Actiu i de la Solidaritat Intergeneracional la bibliotea Marcel·lí Domingo engega un projecte on els nostres iaios i les nostres iaies ens animen a llegir per gaudir tots junts dels contes d'aquí i d’allí.\nVincles intergeneracionals i interculturals pretén facilitar l’envelliment actiu a través de l'aprenentatge i la convivència entre petits i grans i entre persones de diferents cultures, fomentant el diàleg i potenciant l'esperit solidari de l’alumnat al mateix temps. És un projecte que a més d'aportar nous estímuls a l’alumnat, fomenta el desenvolupament de valors, hàbits i actituds; per tal que ambdues generacions es mirin als ulls, es donin la mà i caminin juntes. Es pretèn fomentar l'esperit solidari de l’alumnat, així com aprendre de la gent gran i de les persones d’altres cultures.\n- Potenciar el plaer de llegir i escoltar contes, creant nous entorns de lectura amb propostes engrescadores\nper a aficionar l’alumnat a llegir.\n- Oferir una proposta pedagògica d’APS que faciliti la participació de les iaies i els iaios en activitats.\nescolars, brindant-los les eines necessàries perquè actuïn com a animadors de la lectura.\n- Fomentar el coneixement de contes d’altres cultures i les relacions interculturals\nAquest projecte on hi participa la biblioteca Marcel·lí Domingo de Tortosa, va adreçat a l’alumnat d’educació infantil i cicle inicial d’ensenyament primàri.\nSón els iaios i iaies els protagonistes que es converteixen en contacontes i que tenen ganes de fomentar el gust per la lectura en els més petits. A més de participar en unes sessions formatives a la biblioteca, es comprometen tenir disponibilitat per anar unes hores a la setmana, o al mes, a una escola a explicar contes.\nTambé el projecte esta obert a persones d’altres cultures que vulguin explicar contes dels seus països d’origen.\nLes persones voluntàries i les escoles es poden inscriure directament a la Biblioteca Marcel·lí Domingo\nde Tortosa i/o als correus i webs:\nunesco@unescotortosa.org / www.unescotortosa.org\nTríptic VINCLES pdf\nDimarts 28 de febrer de 2012 a les 18h a la Biblioteca Marcel.lí Domingo de Tortosa.\nActe de presentació Projecte APS Animació a la lectura Vincles intergeneracionals i interculturals\nEls nostres iaios i les nostres iaies ens animem a llegir.\nToni Martí. Director Serveis Territorials Departament\nd’Ensenyament Terres de l’Ebre\nEtiquetas: projecte conta contes\nPer cinquè any consecutiu celebrem a la biblioteca de Tortosa el Dia Internacional de les Llengües Maternes.\nEl Dia internacional de la llengua materna se celebra anualment des del 1999 per promoure la diversitat lingüística i cultural i el multilingüisme. La data representa el dia de 1952 quan estudiants que es manifestaven en reconeixement de la seva llengua, el Bangla, com a una de les dues llengües nacionals del que era Pakistan en aquell moment, van morir per trets de la policia de Dhaka, capital actual de Bangladesh.\nPer cinquè any consecutiu celebrem a la biblioteca de Tortosa el Dia Internacional de les Llengües Maternes, i que es commemora a tot el món, quan la Conferència Nacional de la UNESCO així va proclamar-ho, amb l’objectiu de fomentar la reflexió i la mobilització al voltant de la diversitat lingüística i el multilingüisme.\nDurant la tarda, la mainada va poder experimentar i conèixer l’escriptura en alfabets aliens al llatí, com el tifinagh (propi de la llengua magrebina amaziga), el cirílic, el xinès, l’àrab i l’hindi, gràcies a la col·aboració de persones coneixedores dels alfabets.\nVolem agrair la presència de tots els assistents a l'acte del dimarts 21 de febrer a la biblioteca Marcel·lí Domingo, representants d’Insitucions i Associacions:\n• Sra.Rosa Cid, regidora d’Educació de Ajuntament de Tortosa;\n• Sr. Antoni Martí, director dels Serveis Territorials d’Ensenyament;\n• Sr. Camil Sampé, president del CPNL ;\n• Sra. Montse Esteve, presidenta de l’Associació Amigues i Amics de la UNESCO de Tortosa.\nI també a tots els centres d'ensenyament de Tortosa que varen participar amb els treballs del alumnat en l'exposició "Paraules que estimem": escola de Ferreries, Cinta Curto, Mercè, Remolins, Teresianes i I:E:S Cristòfol Despuig i I.E.S.Joaquim Bau. A més de l'Associació Atzavarra i Centre Obert.\nDesprés de les presentacions i parlaments es va fer la Lectura del Manifest del Dia Internacional de les Llengües Maternes a càrrec de la Sra Roser Roldan, d'Amigues i Amics de la UNESCO de Tortosa\nA continuació varem tenir l’oportunitat de sentir l’article 2n de la Declaració Universal dels Drets Humans llegit en diverses llengües amb presència a la ciutat de Tortosa: El castellà, el francès, anglès, el tifinagh, el xinès, l’àrab o el romanès. La presentació de l'alumnat que va llegir l’article de la Declaració dels Drets Humans en les diferents llengües que es parlen a Tortosa, va ser a càrrec del Sr. Jordi Duran, director del Consorci normalització Lingüística.\nPer concloure l'acte va tenir lloc l'audició del Quartet i trio de saxos dels alumnes del Conservatori de Música de la Diputació de Tarragona a Tortosa\nTots van ser convidats a tast de cocs i mistela.\nDurant tota la setmana es podrà veure el treball de les escoles en l’exposició “La paraula que més estimo”, amb totes aquelles paraules que el alumnat ha triat en les llengües que hi ha actualment a l’aula, al barri o a la ciutat.\nPer cinquè any consecutiu celebrem a la biblioteca...\nVINCLES Projecte on els iaios i iaies són els prot...


Andorra: sis entorns de protecció sobre la taula. | La Cocota\nAndorra: sis entorns de protecció sobre la taula.\nNOTÍCIA DE PREMSA (Font: A.D. pel Diari d’Andorra. 6 març 2012)\nEl ministeri de Cultura té previst delimitar mitja dotzena d’entorns de protecció abans que acabi l’any, una feina que va quedar marcada com una de les tasques prioritàries quan l’actual titular, Albert Esteve, va assumir el càrrec el mes d’agost passat.\nAixí, segons les dades aportades des del departament, en aquests moments Patrimoni està treballant en els perímetres de protecció de l’església parroquial de Sant Julià de Lòria i de les encampadanes de Santa Eulàlia, i Sant Marc i Santa Maria. Els treballs es troben en fases diferents d’elaboració, amb el denominador comú que les previsions passen perquè la feina estigui enllestida abans que acabi el primer semestre.\nTres béns més –una relació no definitiva, podria haver-hi canvis d’última hora– han estat triats per continuar la tasca: Meritxell, on el perímetre de protecció abraçaria tant el nou com el vell santuari; l’església de Sant Serni de Canillo i, novament a la parròquia encampadana, l’església de Sant Romà i la Torre dels Moros, a les Bons. En aquests casos, Patrimoni està treballant en l’apartat cultural del dossier, però l’estudi patrimonial i de delimitació del perímetre es traurà a concurs públic. En funció de la disponibilitat pressupostària –que Cultura no detalla–, el concurs englobaria la redacció de tres o quatre entorns.\nEl ministeri va contactar amb el Col·legi d’Arquitectes perquè l’entitat informi els associats un cop es convoqui el concurs. L’objectiu és optimitzar al màxim els recursos i tirar endavant amb aquests entorns amb certa urgència: aquesta fase prèvia a la redacció definitiva i la publicació dels edictes de delimitació i d’establiment dels criteris arquitectònics i urbanístics s’ha de tancar abans que acabi l’any, segons les pautes marcades des de l’àrea de Cultura.\nPer tirar endavant amb les previsions, el ministeri va contractar el mes de desembre passat un arquitecte, eventual, per suplir la baixa per fi de contracte que s’havia registrat a final del mes de desembre. Una contractació que des de Cultura consideren “d’imperiosa necessitat” per tirar endavant amb les previsions. Així, el departament torna a comptar amb dos arquitectes superiors i un aparellador.\nAl marge d’aquestes previsions, Patrimoni té altres dossiers a les mans, un dels quals el de Sant Martí de la Cortinada, que engloba també la mola i serradora de Cal Pal. En aquest cas, tant el comú com els propietaris afectats van presentar al·legacions –pendents de resolució– perquè el perímetre fixat determina que s’hauria de recuperar la carretera amb un disseny urbà i que perdi la condició de via ràpida. El text advoca per fer per a vianants els voltants del temple romànic, en el pas de l’antic camí ral.\nUn altre dossier pendent és el de Sant Joan de Sispony i Casa Rull. En aquest cas, hi ha una sentència del Tribunal Superior que obliga el Govern a reiniciar la feina. La sala va anul·lar el decret que delimitava el perímetre, donant la raó al comú de la Massana i alguns propietaris.\nLa delimitació de sis nous entorns acceleraria una feina que ha sobrepassat molt de llarg el termini de dos anys marcat per la Llei del patrimoni del 2003. En aquest lapse, segons el text, s’havia d’enllestir el perímetre dels 55 monuments, les dotze zones arqueològiques i un conjunt arquitectònic, els béns que comptaven amb protecció en el moment de redactar-se el text.\n« El Sagrari barroc de Sant Joan de Sispony aviat tornarà al seu lloc. Hipòtesi: La fortificació medieval de la Margineda podria ser el castell de Sant Vicenç d’Enclar, »


Les certificacions sanitàries per exportar carn a la Xina es dupliquen a Girona el 2020 | Federació Hostaleria de Girona\nDiari de Girona. L’oficina de la província lidera el rànquing estatal de permisos per segon any consecutiu i passa d’expedir 7.942 certificats a emetre’n 13.953.\nLa demarcació de Girona lidera el rànquing estatal en nombre de certificacions sanitàries animals en les exportacions a la Xina. Al llarg del 2020 s’ha emès 13.953 certificacions. Barcelona s’ha quedat el segona posició amb 12.982 certificacions. Lleida està en quarta posició. De tota manera, aquesta no és la primera vegada que Girona assoleix la primera posició en certificats animals per exportar a la Xina dins de l’estat espanyol. L’any passat ja va liderar el rànquing amb 7.942 certificacions i aquest 2020 serà el segon any consecutiu que encapçalarà la llista amb gairebé el doble de permisos.\nLes exportacions càrnies de les empreses gironines han portat a la Unitat de Certificació d’Exportacions en Sanitat Animal de Girona a liderar el rànquing estatal d’exportacions a la Xina. Al llarg de tot el 2020, l’oficina gironina ha tramitat 13.953 certificacions, un miler més que la unitat de Barcelona, que es troba en segona posició (12.982). En tercera plaça hi ha Saragossa.\nMés enllà de les exportacions a la Xina, Barcelona lidera la llista per volum d’activitat total, amb 30.553 certificacions. En aquest cas, Girona es troba en segon lloc amb 24.095 documents emesos, uns 4.000 més que el 2019 tot i la pandèmia. Pel que fa a Lleida, es troba entre les cinc primeres de l’Estat i Tarragona en catorzena posició de les 39 que hi ha. De fet, el 43% de totes les certificacions d’exportació agroalimentàries que es tramiten en tot l’estat espanyol surten d’alguna de les quatre unitats catalanes.\nAquestes certificacions són la garantia que avalen el consum de la carn quan s’exporta a tercers països.\nEl mercat xinès és actualment la punta de llança de l’exportació gironina gràcies a la gran demanda de carn de porc. Els efectes de la segona onada han colpejat finalment el fins ara imbatible sector carni a causa de la baixada d’ingressos dels països europeus. Però ni tan sols la pandèmia ha canviat la dinàmica exportadora al gegant asiàtic, que segueix ascendent mes rere mes.\nL’octubre passat les dades del ministeri d’Indústria revelaven que les càrnies gironines van exportar a la Xina per un valor de 84 milions d’euros, gairebé 20 milions més del que van vendre el mateix mes del 2019. Això entra en consonància amb l’elevat augment de certificacions a l’oficina de Girona al llarg d’aquest any.\nEl comerç de carn amb el gegant asiàtic no ha perdut pistonada ni amb l’enduriment de les restriccions en aquell país a causa de la covid. Les noves exigències obliguen les empreses exportadores a certificar que als seus productes congelats no hi ha rastre del virus. Aquest contratemps ha obligat les grans companyies a adquirir ?testos per complir amb la normativa.


Alumni, la xarxa per mantenir el contacte amb els companys de classe | Neussletter\nAlumni, la xarxa per mantenir el contacte amb els companys de classe\nL’Alumni EUSS es planteja reunir els ex-alumnes per retornar-los el sentiment de col·lectivitat. La idea és reintegrar-los a la comunitat acadèmica de l’EUSS i recordar-los la importància del seu protagonisme. Estudiant les diferents entitats d’alumni d’arreu del nostre entorn universitari, hem constatat que el simple fet d’existir no és suficient. Cal proposar-los una manera de transcendir a l’alçada del què es mereixen: com un element imprescindible a la nostra societat.\nA partir d’aquí, l’objectiu que ens proposem és el d’acompanyar, organitzant i canalitzant els esforços per aconseguir les fites d’una proposta transcendent per la persona dins la nostra societat. En una primera instància, patronat, direcció, claustre i PAS de l’EUSS hem intentat dotar de missió, visió i valors l’Alumni EUSS. Actualment ens trobem en la fase de construcció de la infraestructura i reagrupem una massa crítica imprescindible per començar a comunicar de manera efectiva en les xarxes socials. A partir de l’acte de graduació del proper 19 de novembre de 2015 donarem el tret de sortida per intentar aconseguir totes les fites que es vagin plantejant.\nPer tant, la meva única funció com a responsable d’Alumni és la d’acompanyar a tots els implicats en els moments de reflexió, projecció i execució, alhora que intentem dur a bon terme els objectius d’Alumni EUSS.\nPer ara, només hem creat infraestructura i hem començat a comunicar la nostra existència. Gràcies a això el col·lectiu comença a tenir massa crítica dins les xarxes socials. Tots els que han retornat un missatge l’expressen de manera optimista, amb alegria pel retrobament, predisposició a col·laborar i ganes de fer coses grans. I per altra banda, crec que per als alumni també és un moment transcendent, doncs, dóna sentit a una etapa passada i els permet mirar endavant des d’una perspectiva més humana. En qualsevol cas, crec que pot haver-hi una certa expectació per les propostes que estem desenvolupant.\nCom a professor, sempre he pensat que el millor moment del cicle acadèmic d’un docent és el retrobament amb els antics alumnes. En la dimensió professional, és aquí on es valora els esforços i la feina que has fet al llarg dels anys, i aquesta realimentació és necessària. En canvi, en la dimensió humana, és imprescindible per donar sentit a una vida de professor. Recordo com un dels dies més feliços de la meva vida professional, el dia en què em van proposar pel càrrec. Aquell qui viu professionalment prop meu sap que la vida professional m’ha canviat radicalment en pro de l’Alumni EUSS. És una aposta de futur.


La Llengua | Escola Sadako\nEl projecte Binding aglutina els esforços d’universitats i centres de recerca, investigadors, mestres, professionals clínics i gestors de polítiques educatives. L’objectiu és unir forces en recerca i desenvolupament per tal d’entendre què podem fer per millorar l’habilitat lectora, les matemàtiques, la comprensió i l’expressió tant oral com escrita. Els estudis actuals mostren que podem millorar el rendiment de tots els nens i nenes. Amb el treball conjunt de tots els investigadors del projecte s’ha aconseguit crear una metodologia que incorpora tot allò que s’ha demostrat científicament que és el que millor funciona per aconseguir aquests objectius.\nEl Binding és una metodologia innovadora per ensenyar a llegir que està basada en la metodologia RTI (Response to Intervention). Nombroses evidències científiques recolzen la metodologia RTI, moltes de les quals recollides en els informes que publica el Departament d’Educació dels Estats Units d’Amèrica a través de la plataforma ‘What Works Clearinghouse’. Algunes d’aquestes evidències científiques es poden consultar a la base de dades científica PUBMED.\nL’escola incorpora aquesta metodologia d’aprenentatge lector a 1r de primària. La intenció és incloure la mecànica binding dins l’estructura d’aprenentatge lingüístic consolidat a educació infantil i cicle inicial. Amb aquest complement educatiu es pretén assolir un nivell mig de comprensió, rapidesa i eficàcia lectora superior, i alhora garantir que per a totes i tots els alumnes amb més dificultats lectores sigui suficient per poder abordar la resta d’aprenentatges amb els nivells competencials lingüístics indispensables.


Lliuraments i devolucions | La Fragatina\nLa Fragatina fa enviaments a qualsevol part del món. Les comandes poden enviar-se mitjançant un servei de missatgeria o bé a través de Correus (servei postal d'Espanya).\nPer a lliuraments a Espanya (península i Balears) i Portugal, la tarifa d'enviament és de 6 €, independentment de la quantitat de llibres que es comprin. El termini de lliurament sol ser d'entre 7 i 14 dies. Per als lliuraments a Canàries, Ceuta i Melilla la tarifa és de 8 €, independentment de la quantitat de llibres comprats. El termini de lliurament sol ser d'entre 7 i 14 dies.\nDespeses d'enviament gratuïtes per a comandes a Espanya (península i Balears) superiors a 27 €.\nDespeses d'enviament gratuïtes per a comandes a Canàries, Ceuta i Melilla superiors a 37 €.\nLes tarifes d'enviament per a Europa (fora d'Espanya i Portugal) a través de Correus són de 28 € i per a la resta del món, 32 €, independentment de la quantitat de llibres comprats per comanda. El termini de lliurament oscil·la entre els 8 i els 14 dies per als enviaments a Europa i entre 10 i 28 dies per a la resta del món. En cas de necessitar un enviament urgent, la millor opció és l'enviament a través del servei de missatgeria (fora d'Espanya i Portugal). A continuació s'especifiquen les tarifes d'enviament en euros per a cada destinació:\nÀfrica i Orient Mitjà: 38 €\nAmèrica del Nord: 27 €\nLlatinoamèrica: 31 €\nResta del món: 38 €\n*Bulgària, Xipre, Eslovàquia, Eslovènia, Estònia, Hongria, Lituània, Letònia, Malta, Polònia, República Txeca i Romania.\n**Bielorússia, Bòsnia, Croàcia, Islàndia, Illes Fèroe, Macedònia, Rússia, Sèrbia, Ucraïna i Turquia.\nLa Fragatina es reserva el dret a canviar les tarifes d'enviament a qualsevol moment.\nLes devolucions hauran de notificar-se per escrit en un termini màxim de dos dies a partir de l’endemà de rebre els articles. En aquest cas, es reintegrarà l'import de l'article íntegrament, incloent les despeses d'enviament de l'article al seu domicili. Les despeses de devolució de l'article seran a càrrec del consumidor. No obstant això, en cas que la devolució es degui a un defecte en l'article rebut, serà La Fragatina la que assumeixi els costos. El reemborsament es realitzarà a través del mateix mètode de pagament que es va utilitzar per realitzar la compra com més aviat millor i, en tot cas, dins d'un termini de 30 dies a partir del dia en què se'ns notifiqui la devolució.\nUna vegada notificada la devolució, hauran de retornar-se els articles immediatament i en les mateixes condicions en què es van rebre, sent el consumidor el responsable de la seva integritat i costos. El consumidor té l'obligació legal de cuidar raonablement els articles mentre estan en la seva possessió. Si no es compleix amb aquesta obligació, ens reservem el dret a prendre les mesures necessàries per exigir una compensació.\nLes mercaderies demanades a la Fragatina per al lliurament internacional poden estar subjectes a drets d'importació i impostos que s'apliquen quan el paquet arriba a la destinació especificada. Qualsevol càrrec addicional per a l’expedició duanera haurà de recaure sobre el consumidor, ja que no tenim control sobre aquests càrrecs i no podem predir la seva quantia. Les polítiques duaneres varien molt en funció de cada país, per la qual cosa el consumidor haurà de posar-se en contacte amb la seva oficina local de duanes per a més informació. A més, tingui en compte que en encarregar un producte de La Fragatina, vostè es considera l'importador nominal i haurà de complir amb totes les lleis i reglaments del país en el qual es rebi la mercaderia. Finalment, tingui en compte que els lliuraments transfronterers estan subjectes a l'obertura i inspecció per part de les autoritats duaneres.


Benzema diu que no podrà tornar a la selecció mentre el tècnic sigui Deschamps - Regió7 :: El Diari de la Catalunya Central\nBenzema diu que no podrà tornar a la selecció mentre el tècnic sigui Deschamps\nefe 13.11.2017 | 08:16\nKarim Benzema, davanter del Reial Madrid, va assegurar ahir que mentre Didier Deschamps segueixi sent l'entrenador de la selecció de França no podrà tornar a jugar amb la selecció. A pocs mesos del Mundial de Rússia, i en ple debat sobre si França pot prescindir per a aquesta cita del seu segon màxim golejador en actiu, Benzema va assenyalar al canal Plus francès que mentre segueixi Deschamps al capdavant de l'equip no tindrà opcions de tornar a jugar.\n«No tinc cap problema amb el seleccionador però a part d'això no sóc ruc, fa dos anys i mig que no sóc a la selecció i crec que mentre Didier Deschamps sigui seleccionador no tindré l'opció de tornar amb l'equip de França», va indicar Benzema, que també va dir que abans de l'Eurocopa va parlar amb el tècnic i no va rebre cap explicació.\nBenzema no va a la selecció des d'octubre del 2015, poc abans que esclatés l'escàndol del xantatge amb un vídeo sexual al seu company Mathieu Valbuena, pel qual està processat. Apartat en un primer moment de l'equip per la Federació Francesa de Futbol (FFF), Benzema va ser admès de nou fa un any, però el seleccionador, Didier Deschamps, ha preferit mantenir-lo fora de l'equip.\nAgraïment a Zidane\nBenzema, que va assegurar que no és «un esvalotador», va dir que encara vol «guanyar títols, seguir estimant el futbol, la pressió i fer somiar els més joves». I va agrair la confiança del seu entrenador al Madrid, Zinedine Zidane.\nTambé va tenir paraules d'elogi per a Mbappé: «M'impressiona molt, és jove, molt àgil i quan té la pilota sempre passa alguna cosa. No necessita veure'l amb França, veig el que fa a la Champions i és increïble fer-ho amb 18 anys».


Apartment Jelena Budva Montenegro - Ofertes d'hotels amb els MILLORS DESCOMPTES EN LÍNIA\nLazi b.b., Podmaine, Budva, Montenegro, 85310 - Veure al mapa\n"Big, comfortable, fully equipped apt. Nice and helpful owner..."\nBen situat a la els paisatges, els restaurants, les platges area de Budva ciutat, Apartment Jelena us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Jelena també ofereix moltes instal.lacions per enriquir la seva estada a Budva. L'hotel ofereix accés a una gran gama de serveis, inclosos transport hotel/aeroport, habitació familiar, servei de bugaderia, servei de llançadora.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb servei de despertador, balcó/terrassa, ventilador, aparell de televisió, TV satèl•lit/cable a cada habitació. L'hotel ofereix moltes oportunitats d'oci úniques, com pesca. Sigui quin sigui el motiu del seu viatge, Apartment Jelena és una selecció idònia per a la vostra estada a Budva.\nTots els tipus de viatgers (21) Parelles (7) Viatgers en solitari (3) Famílies amb infants petits (4) Famílies amb infants grans (4) Grups (3)


Política de innocuïtat dels aliments | Bombons Cudié Política de innocuïtat dels aliments | Bombons Cudié\nPolítica de innocuïtat dels aliments\nBombons Cudié adopta el compromís de:\nPromoure en tot moment, aportant els recursos necessaris, la gestió de la seguretat alimentària, la qualitat, la prevenció dels riscos i salut laboral, i el medi ambient, implicant a tot el personal de l’empresa i als nostres col·laboradors.\nAvançar en la millora contínua del sistema de gestió.\nComplir la legislació i requisits acordats amb els clients, que ens apliquen en relació a la seguretat alimentària i la qualitat dels nostres productes, la gestió mediambiental i la protecció dels riscos laborals.\nIdentificar les necessitats dels clients i el compliment dels seus requisits per aconseguir la seva plena satisfacció.\nTreballar per evitar la contaminació i minimitzar els efectes ambientals que es deriven de les nostres activitats.\nConsiderar com a responsabilitat de tot el personal qualsevol actuació amb repercussions sobre la contaminació dels nostres productes, la qualitat, el medi ambient o la salut dels nostres treballadors.\nDesenvolupar activitats formatives per tal que tot el personal conegui, participi i apliqui el Sistema de Gestió, i que al seu torn permetin la millora contínua en el desenvolupament de les seves tasques.\nPotenciar i rendibilitzar els mitjans tècnics i humans amb la finalitat d’aconseguir els objectius econòmics i de gestió establerts, aconseguint la màxima qualitat dels productes i serveis respectant el medi ambient i la prevenció dels riscos.\nAssegurar que les empreses subcontractades apliquin els mateixos principis de gestió.\nComunicar aquesta política a tots els nostres empleats i col·laboradors, així com a tot aquell que ens la sol·liciti.\nComunicar a totes les parts implicades (clients, proveïdors, subcontractistes i autoritats sanitàries) qualsevol emergència significativa pel que fa a seguretat alimentària.\nEstablir objectius mesurables per revisar la millora contínua de l’eficàcia i eficiència del nostre sistema de gestió.